La majoria de les nostres peces tenen la certificació GOTS (Global Organic Textil Standard), la qual cosa significa que segueixen els estàndards mundials de teixits orgànics. Durant aquest exhaustiu control de les peces, el tint és un dels processos en què es presta una especial atenció.
Els colorants que s’utilitzen, a més de ser poc concentrats com en el nostre cas, també han de ser respectuosos amb la pell del consumidor i el medi ambient. Això implica que està prohibit l’ús de:
*Colorants sensibilitzants i / o al·lergògens.
*Colorants clarament o possiblement cancerígens.
*Colorants que contenen metalls pesants en la seva composició.
Sabent que aquesta fase del procés de producció està certificada, també li oferim la possibilitat de triar peces sense cap tipus de tintura, amb matèria primera 100% natural.